《除夜感怀》
明代·吴与弼

虚堂遥夜忆京师，十八题诗尚记之。二纪光阴何太疾，百年事记竟奚为。

良时孤负追宁及，多病侵陵悔已迟。从此残魂须爱惜，闲人闲话不相宜。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。